Diari Oficial de la Generalitat Valenciana


Sumari del DOGV 4478, del 10-04-2003 (2003/3984)

Informació pública del projecte d'expropiació forçosa per a l'adquisició dels terrenys necessaris per a la construcció de la primera fase del poliesportiu municipal d'Alfafar, així com l'execució d'un vial entre el nucli urbà i el poliesportiu esmentat, en virtut del Pla General d'Ordenació Urbana d'Alfafar.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4478

Data del DOGV
:   10-04-2003

Secció del DOGV
:   V. ALTRES ANUNCIS - F) EXPROPIACIONS

Número del document
:   2003/3984


Organisme emissor
:   Ajuntament d'Alfafar

Tipus de document
:   Anunci

Informació pública del projecte d'expropiació forçosa per a l'adquisició dels terrenys necessaris per a la construcció de la primera fase del poliesportiu municipal d'Alfafar, així com l'execució d'un vial entre el nucli urbà i el poliesportiu esmentat, en virtut del Pla General d'Ordenació Urbana d'Alfafar. [2003/Q3984]
  
La Comissió de Govern, en la sessió feta el dia 19 de setembre de 2002, va adoptar l'acord següent:
  
Vist el projecte tècnic d'expropiació redactat per l'entitat mercantil Aminsa, en virtut de contracte d'assistència tècnica, a proposta de la corporació, i l'informe jurídic del Departament d'Urbanisme, en virtut del Decret de Delegació de l'Alcaldia Presidència número 1.220/2002, de 2 d'agost, s'acorda:
  
Primer
  
Aprovar inicialment el projecte d'expropiació per a l'adquisició dels terrenys necessaris per a la construcció de la primera fase del poliesportiu municipal d'Alfafar, així com l'execució d'un vial entre el nucli urbà i el poliesportiu esmentat, en virtut del Pla General d'Ordenació Urbana d'Alfafar, i en el qual s'inclou la memòria (o criteris de valoració),i també les fitxes individualitzades de valoració de les finques, nota simple del Registre de la Propietat número 2 de Torrent, així com plànols i altres documents.
  
Segon
  
Sotmetre el projecte esmentat a informació pública mitjançant la seua exposició al tauler d'anuncis de l'ajuntament, pel termini d'un mes, perquè els qui puguen resultar interessats formulen les observacions i reclamacions que estimen convenients, especialment pel que fa a la titularitat o valoració dels seus respectius drets i béns afectats, i procedir a l'efecte, a la publicació del present acord mitjançant inserció d'este en el Butlletí Oficial de la Província de València, així com un anunci en un dels diaris de major circulació de la província, tal com disposa l'article 21.2 de la Llei d'Expropiació Forçosa (art. 20.2 del REF) per remissió a l'article 18.2 de la Llei d'Expropiació Forçosa (art. 17.2 del REF), i l'article 202.3 del Reglament de Gestió Urbanística.
  
Tercer
  
Notificar, així mateix, individualment, als qui apareixen com a titulars de béns o drets en el present expedient, mitjançant trasllat literal, del corresponent full d'apreciació i la proposta de fixació dels criteris de valoració, perquè puguen formular al·legacions en el termini d'un mes a partir de la data de notificació, tal com disposa l'article 202.4 del Reglament de Gestió Urbanística, així com l'article 21.3 de la Llei d'Expropiació Forçosa i 20.3 del REF.
  
Quart
  
Les parcel·les objecte d'expropiació, la descripció i valoració detallada de les quals consta en l'esmentat projecte tècnic d'expropiació, integren la següent relació de béns i drets afectats:
  
Cinqué
  
Requerir a la intervenció municipal perquè procedisca a iniciar la tramitació de l'operació financera que dotarà de crèdit la partida a càrrec de la qual s'habilitarà la consignació del cost total d'expropiació, i hi adjuntarà la documentació necessària que integra el present projecte d'expropiació.
  
Sisé
  
Que el Registre de la Propietat número 2 de Torrent, expedisca el certificat de domini i càrregues de les finques registrals afectades, d'acord amb el que establix l'article 22 del Real Decret 1.093/1997, i estenga la nota marginal disposada en el seu apartat segon relativa a la iniciació del procediment expropiatori.
  
El que es fa públic d'acord amb els articles 138.1 LS/1976 i 202.2 del RGU, perquè se'n prenga coneixement general, així com en compliment de l'article 60.1 de la LRJPA 30/1992, que tindrà els efectes establits en l'article 59.4 de l'esmentada Llei LRJPA 30/1992, en orde a la pràctica de la notificació dels interessats que pogueren resultar desconeguts o se n'ignore el lloc de la notificació o el mitjà a què fa referència el punt 1 de l'article esmentat, o bé, intentada la notificació, no s'hi haguera pogut practicar.